als_Latn dik_Latn sag_Latn
Në ndeshjen mes Partizanit dhe Botev Plovdivit të pranishëm ishin edhe disa përfaqësues të tifozëve të moderuar të “kanarinave”. Disa makina me të ashtuquajtur tifozë “më të butë” udhëtuan për në Tiranë. Njëri prej tyre vendosi që të tregojë për “PlovdivDerby.com” sesi ai e pa vizitën e tij në Shqipëri dhe ka vend për këtë shet në Bashkimin Evropian:
“Përkundër shumë komente të këqija dhe historive që kisha dëgjuar për Shqipërinë, unë isha optimist se gjithçka do të ishte në rregull (ende duan që të hyjnë në Bashkimin Europian), por për fat të keq ishte më keq se sa pritej. Ne ishim 5 persona në makinë.
Kur arritëm në kufirin pa kufij, sapo na panë me makinën me targë bullgare, doganierët menjëherë bënë shenjë që makina të parkohej. Ata filluan shpërthimin ndaj nesh dhe ai na tha t’i jepnin 10-15 euro, në mënyrë që makina të mos i nënshtrohej procesit të kontrollit të imtësishëm, që do të vononte dy orë, gjë e cila do të bënte që ne të humbisnim ndeshjen. Ne i thamë që jemi në rregull dhe në makinë nuk ka asgjë të palejueshme. Doganierët vazhduan në insistimin e tyre, pasi kërkonin t’u jepnim 15 euro, ose përndryshe do të na mbanin dy orë në kufi.
Ne paguam dhe vazhduam rrugën tonë. Në hyrje të Tiranës, ne pritnim që të përballeshim me patrullën e policisë, e cila duhet të ishte duke na pritur ne, pasi nuk e dinim ku ndodhej stadiumi dhe sektori i tifozëve miq. Nuk pamë askënd në rrugët e qytetit që të kishte marrë drejtimin për në stadium, por përfundimisht ne u gjendëm përpara stadiumit dhe sektorit të tifozëve miq, ku përballë ndodhej një parkim makinash dhe gjysma e vendeve ishte bosh.
Por makinat me targa bullgare nuk u lejuan që të parkoheshin aty, por na thanë që të kërkonim vend parkimi në zonën rreth stadiumit. Në fund, ne gjetëm një vend për të parkuar, rreth 600 metra larg sektorit të tifozëve bullgarë në stadium. Na u desh të kalonim përmes tifozëve të Partizanit.
Kushte absurde nga ana e organizatorëve për tifozët miq. Në hyrje të stadiumit nuk na lejuan që të merrnim me vete shishe uji dhe çakmakët (temperatura ishte 34 gradë, ora 17:00). Gjithsesi, ne menduam se brenda në stadium do të ofronin ose të paktën do të kishte banjë me çezmë uji, por mjerisht aty ndodhej vetëm një vend për të urinuar!!!
Gjatë gjithë ndeshjes, policët nuk na lejuan që të shkonim të merrnim ujë. Fatmirësisht ishin lojtarët tanë atë që vinin çdo 5-10 minuta dhe na sillnin nga 1-2 shishe ujë dhe për këtë veprim i falënderojmë pa masë ata. Sjellje skandaloze e policisë shqiptare: Nuk u jepnin mundësi njerëzve të merrnin ujë në një temperaturë përvëluese. Kjo është një torturë brutale! Ky shtet nuk ka vend në Bashkimin Europian!!!”.
als_Latn als_Latn als_Latn als_Latn als_Latn als_Latn als_Latn